- Hindi News
- National
- केजरीवाल के मानहानि केस में राम जेठमलानी ने किया अरुण जेटली का क्रॉस एग्जामिनेशन
केजरीवाल के मानहानि केस में राम जेठमलानी ने किया अरुण जेटली का क्रॉस एग्जामिनेशन
अच्छा! तो आप इतने महान हैं : जेठमलानी
मेरी इमेज को पहुंची ठेस की भरपाई तो दूर आंकना भी मुश्किल है : जेटली
नई दिल्ली|देश केकानून मंत्री रह चुके दो दिग्गज वकीलों के बीच सोमवार को दिल्ली हाईकोर्ट में जोरदार जिरह हुई। यह किरदार हैं केंद्रीय वित्त मंत्री अरुण जेटली और पूर्व भाजपा नेता राम जेठमलानी। मौका था जेटली द्वारा दिल्ली के सीएम अरविंद केजरीवाल के खिलाफ दायर 10 करोड़ के मानहानि केस की सुनवाई का। केजरीवाल के वकील जेठमलानी ने खुली अदालत में जेटली का क्रॉस एग्जामिनेशन किया। करीब तीन घंटे चली बहस में जेठमलानी मानहानि का दावा निराधार साबित करने की कोशिश में रहे। जेटली ने कहा कि उनकी प्रतिष्ठा को हुए नुकसान की भरपाई तो दूर इसे आंकना भी मुश्किल है। इस पर जेठमलानी ने कहा कि आप खुद को महान मान रहे हैं। जेटली के वकीलों की कई बार जेठमलानी से तीखी नोक-झोंक भी हुई, जिसमें कोर्ट के ज्वाइंट रजिस्ट्रार को बीचबचाव करना पड़ा। पढ़िए सोमवार को हुई सुनवाई की लाइवरिपोर्ट...
जेठमलानी- साखतो दान करने वाले ठग की भी बन जाती है, आपने 10 करोड़ कैसे आंके; जेटली- यह तो मुझे हुई क्षति का बहुत छोटा हिस्सा है
हाईकोर्ट के ज्वाइंट रजिस्ट्रार रूम में सुनवाई दोपहर बाद साढ़े 12 बजे शुरू हुई। जेठमलानी ने जेटली से कुल 52 सवाल पूछे सुझाव दिए। ज्वाइंट रजिस्ट्रार अमित कुमार ने इनमें से 30 को केस से जुड़ा माना, जबकि 9 सवाल अयोग्य बताए। जेटली की तरफ से वकील प्रतिभा सिंह, माणिक डोगरा अन्य मौजूद थे।
जेटलीके वकील: हमारेक्लाइंट के खिलाफ मीडिया में आरोप लगाए और संसद में भी सवाल उठाए। इससे उनकी प्रतिष्ठा को नुकसान हुआ। उनके खंडन के बावजूद 5 दिन यह जारी रहा। प्रतिष्ठा के इस नुकसान की भरपाई संभव नहीं है।
जेठमलानी:आपने6 दिन इंतजार क्यों किया? 7वें दिन क्यों मानहानि का मुकदमा किया?
जेटलीके वकील: वहइंतजार कर रहे थे।
जेठमलानी ने बार-बार यही सवाल पूछा। इस पर जेटली के वकीलों ने आपत्ति दर्ज करवाई।
जेठमलानी:यहकैसे तय किया कि मानहानि की भरपाई आर्थिक रूप से हो सकती है? मानहानि 10 करोड़ ही है? क्या इससे आर्थिक नुकसान हुआ है?
जेटली:मानहानिकी भरपाई आर्थिक तौर पर नहीं हो सकती है। परिवार, दोस्तों या समाज में मेरा जो महत्व है, उसके आधार पर 10 करोड़ का दावा ठोका। आरोप बार-बार मीडिया में दिखाए गए। इससे मेरी छवि खराब हुई।
जेटमलानी:यहकिस आधार पर कहा कि प्रतिष्ठा के नुकसान की भरपाई नहीं हो सकती है और ही उसे आंक सकते हैं? कहीं मामला खुद को महान समझने का तो नहीं? साख और प्रतिष्ठा में क्या अंतर है? ठग भी अगर कुछ लोगों को थोड़ा दान दे तो उनके बीच उसकी साख होगी। आपकी याचिका का कोई तर्कसंगत कारण नजर नहीं आता, सिवाय इसके कि आप खुद अपने बारे में यह सोचते हैं।
जेटली:प्रतिष्ठाके नुकसान की मैंने जो कीमत लगाई है, वह मुझे हुई बड़ी क्षति का बहुत छोटा हिस्सा है।
जेठमलानी:जेटलीको कोई आर्थिक नुकसान नहीं हुआ है। इसीलिए वह कह रहे हैं कि इसे मापा नहीं जा सकता।
जेटली:प्रतिष्ठाको हुआ नुकसान कुछ हद तक कीमत में आंका जा सकता है। सम्मान खोने पर व्यक्ति तनावग्रस्त होता है। मेरे साथ भी यही हुआ। मेरा पद, पृष्ठभूमि और प्रतिष्ठा देखें तो मेरे सम्मान को इतना बड़ा नुकसान पहुंचा है कि उसे माप नहीं सकते हैं।
जेठमलानी:यानीआप मानते हैं कि आप इतने महान हैं कि इसे आर्थिक तौर पर नहीं माप सकते हैं? आपने अधिकारों के हनन की बात की है। कैसे?
जेटली:मेरेखिलाफ लगातार अभियान चलाया। इसे रोकना जरूरी था। इसीलिए केस किया। (भावुक होते हुए) अपने पूरे राजनीतिक कॅरियर में कभी भी मैंने राजनीतिक आलोचना पर कुछ नहीं कहा। लेकिन इस बार केस करना पड़ा, क्योंकि मेरी सच्चाई और निष्ठा पर सवाल उठे हैं। मैं 1977 से वकालत कर रहा हूं। राज्यसभा में नेता विपक्ष रहा हूं। समाज, परिवार में मेरी छवि साफ है।
जेठमलानी:राजेंद्रकुमार के दफ्तर में छापेमारी की जानकारी आपको थी?
जेटली: नहीं। मुझे मीडिया रिपोर्ट से पता लगा था।
जेठमलानी:क्याआपको पता था कि डीडीसीए से जुड़े दस्तावेज दफ्तर में थे?
जेटली:नहीं।छापे के बाद केजरीवाल और अन्य ने डीडीसीए को लेकर मेरे खिलाफ मानहानिकारक बयान दिए। उनका मकसद छापों से ध्यान हटाकर किसी भी तरह मुझे विवाद में घसीटना था। मेरा इस विवाद से कोई लेना-देना नहीं था।
जेठमलानी:ब्यूरोक्रेटचेतन सांघी की अगुवाई में डीडीसीए की रिपोर्ट तैयार हुई थी? आपकी उनसे दोस्ती है ना?
जेटली:रिपोर्टमनमुताबिक बनाने के लिए मैंने सांघी से कोई बैठक नहीं की और ही कोई दबाव डाला। -सुनवाई मंगलवारको भी जारी रहेगी।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva